BODOLAND रादाब बाक्सा 03 अक्टबर 2021: 75 थि भारत उदांस्रि सानखौ बरायनानै आजादी का अम्ब्रिट महाटसप आरो 67 थि बुहुमनां जिब जुनार सबथा सानजों लोब्बा लाखिनानै दिनै 1877 नं बरगाव गुदि फरायसालियाव गामिनि राइजो राजाफोरखौ लानानै भुयानपारा रेन्जनिफ्राय सांग्रांथियारी मेल लादों । बरगाव गुदि फरायसालिनि गाहाइ फोरोंगिरि निपेन बसुमतारी नि आफादगिरि मासि लानानै मेल सामलायनायाव भुयानपारा रेनजनि रेन्जनि रेनजार कामेस्वर बर, बारग दिपुटि दिरेकट’र रुगनाट बर, धरनीधर बर, बिथांमोना बाहागो लायो । लोगोसे गामिनि भामे पि अ ग्रुपनो थिरफाल दाइनि टेबल आरो सियार राननानै होदों । थांनाय 1 अक्टबर निफ्रायनो लानानै 7 अक्ट’बरसिम बायदि रोखोमनि हाबाफारि लालांबाय थागोन । जोबथारनाय आव पानबारि रेन्जाव मोनसे मेहेरगोनां हाबाफारि खुंफुंनायनि गेजेरजों 67 थि बुहुमनां जिब जुनार सबथा सानखौ फोजोबहैनाय जागोन होनना बारग दिपुटि दिरेकट’र आरो अ एसदि धरनीधर बर बिथांआ खौरांगिरिनि गेजेरजों फोरमायदों ।